Exqrch/javanese-Komodo-pixelgpt huggingface dataset:
Prasasat disemburaké gunung bisa jugruk, disemburaké sagara bisa asat
Plungsungané kang kaparingan aran Nagakawaca, yèn diagem awaké SH Anantaboga ora tedhas lan tumama ditamani saliré gegaman gawéyané empu ing marcapada utawa empu kahyangan
Upas Anta, upas Warayang lan plungsungan Nagakawaca iku ing tembéné kaparingaké marang Radèn Antareja
Plungsungané mau ditrapaké ing anggané Antareja, mapan ing sajeroning kulit sajabaning daging
Mula Radèn Antareja yèn nuju duka, awaké katon ana sisiké emas
Ing lakon Balé Sigala-gala, SH Anantaboga manjalma dadi garangan putih, kang nuntun Radèn Bratasena kang ngrakut ibuné lan kadhangé papat, tumuju ing Kahyangan Saptapratala
Sabanjuré Radèn Bratasena didhaupaké klawan Dèwi Nagagini, kang tembéné peputra Radèn Antareja.
Sastra Jawa Modern Sastra Jawa Modern wiwit metu nalika jaman Walanda wis suwé ing tanah Jawa
Yèn diétung wektuné, kira-kira nalika abad sangawelas Masehi
Wong-wong Walanda mau ngeguhke supaya para pujangga Jawa nulis carita kaya déné kang ana ing prosa wong bulé
Ora kaya carita-carita Jawa sadurungé, caritané ora ngenani wayang utawa lelakon kang wis kepungkur dadi lakon gethok tular
Pisanané, basa kang digunakaké nganggo basa krama
Nalika wiwitan Balai Pustaka, sastra Jawa luwih akèh tinimbang sastra Melayu
Sastra Jawa modern wiwit kondhang nalika basa ngoko wiwit dienggo
Jaman iku, majalah Panjebar Semangat kang dipandhégani déning dr Soetomo nganggo basa ngoko supaya akèh kang bisa maca
Sastra Jawa ngédab-édabé nalika ing antarané 1950-1960-an kang akèh dicithak novèl-novèl picisan (asring uga sinebut novèl panglipur wuyung)
Jeneng kaya Any Asmara, Esmiet, Suparto Brata, lan miwiti dadi wong kondhang.
Wayang purwa Wayang Purwa iku sajinising wayang saka Jawa
Para ahli ngira yèn ukara "purwa" dijupuk saka "parwa", utawa péranganing kitab-kitab kakawin kaya ta Mahabharata utawa Ramayana
Ing bausastra Jawa anyar, ukara purwa uga bisa ngandhut pangerten jaman purba utawa jaman wiwitan
Yèn ing versi asliné, kitab loro iki ora ana sesambungané
Ing Jawa, ana sesambungan antarané rong jaman iki kang banjur dirunut dadi silsilah dhéwé
Ing tangan para pujangga Jawa, wiracarita loro iku diowahi lan ditambahi manèh
Ing padhalangan, dhalang nduwé kuwasa improvisasi carita-carita cilik, kang banjur kondhang dadi ‘’carita carangan’’
Wayang purwa ngalami owahan kang akèh nalika ing jaman Wali Sanga
Para ulama Islam iki nyoba ngilangi ajaran Hindhu ing Mahabharata lan Ramayana kang asliné saka India
Ing wayang kulit, gambar-gambar wayang iki banjur dientha-entha karebèn ora kaya manungsa
Jimat Kalimasada duwèké Puntadewa saka tambahané para wali uga
Semono uga paraga wayang kaya Sang Hyang Giri Nata kang dianggep ngrujuk marang Sunan Giri, salah sijiné Wali Sanga
Ing jaman Mataram Anyar, Walanda nyoba ngrungkebi pulitik lan panguwasa
Nanging amarga saka iku banjur pujangga-pujangga kraton olèh kawigaten
Para pujangga kaya Yasadipura I, Yasadipura II, utawa Ranggawarsita nyoba nguripaké manèh kasusastran kang magepokan kalawan Mahabharata lan Ramayana iku
Yèn dideleng kanthi prasaja, lakon wayang kapérang dadi loro: pakem lan carangan
Lakon pakem dijupuk saka carita-carita kang ana ing kitab-kitab kuna, kaya ta: Kakawin Mahabharata, Kakawin Ramayana, Pustaka Raja Purwa lan Purwakandha
Ing antarané carita-carita pakem iku antarané: Lakon Carangan
Lakon carangan iku njupuké saka carita pakem kang dikantheni tambahan carita liyané
Saka carita carangan iki banjur akèh gagrag-gagrag kang tansah béda
Paraga-paraga ing wayang uga dadi tambah akèh
Nanging ana kalané gawé bingung, amarga bisa baé lakoné padha nanging caritané dadi béda
Carita-carita carangan iku antarané: Sawetara lakon ing dhuwur kanthi format MP3 bisa kaundhuh ing situs internèt
Lakon sempalan iku lakon kang wis dadi lakon gubahan, béda karo asliné amarga disaluyokaké déning gagrag anyar kaya lakon-lakon Wayang mbeling utawa lakonet anggitan Ki Harsono Siswocarita
Lakon BANJARAN iku jinising lakon wayang purwa sinng nyaritakaké éning Alm Ki Nartosabdo.
Sebadyan lakon iku dawa lan ginelar sewengi natas, nanging ora nara, Jejer III, perang brubuh nganti tancep kayon
Sawetara lakon Banjaran kanthi format MP3 uga bisa diundhuh lan dipirengake ing internèt.
Orgasme Orgasme (saka tembung basa Yunani ὀργασμός "orgasmos" sing tegesé "kabagyan, abuh"; uga klimaksing sèks) ya iku uculing kabagyan sèksual sing katumpuk sing ujug-ujug nalika siklus réspon sèksual, sing ngasilaké ing kontraksi otot sing ritmis ing panggul sing dadi ciri khas kanggo kepénaking sèks
Iki dialami déning wong lanang lan wong wadhon, orgasme iku dikuwasani déning sistem saraf otonomis utawa sistem saraf paksa
Orgasme iku asringé dikaitaké karo tumindak-tumindak kepaksa, kalebu kejèling otot ing sawenèh area ing awak manungsa, sènsasi euforia sing umum lan, asringé, owahing awak lan vokalisasi
Période sawisé orgasmé (uga dimudhengi minangka période refractori) ya iku kerepé sawiji pengalaman sing nglegakaké uwong, digaètaké karo uculing neurohormones oxytosin lan prolaktin uga endorphins (utawa "morphine éndogén")
Orgasmé manungsa lumrahé diasilaké saka timulasi sèks fisik ing penis kanggo wong lanan (lumrahé mbarengi éjakulasi), lan ing clitoris kanggo wong wedhok
Stimulasi sèks bisa dilakukaké dhéwé-dhéwé (kanthi masturbasi) utawa kanthi karo partner sèks (penetratif sèks, non-penetratif sèks, utawa skagiyatan sèksual liyané)
Èfèk-èfèk kaséhatan sing ngepungi orgasmé manungsa iku warna-warna
Ana akèh réspon-réspon psikologis kagiyatan sèksual, kalebu sawiji kaanan lega sing kagawé déning prolaktin, uga owah-owah ing jero sistem saraf pusat kaya ta a temporary mudhing kagiyatan metabolik sing sedéla ing pérangan gedhéné cerebral cortex kamangka ora ana owahan utawa mundhaké kagiyatan metabolik ing area-area limbik (i.e., "ngewatesi") ing jero utek manungsa
Uga ana akèh dhisfungsi sèksual, kaya ta anorgasmia
Èfèk iku mau njalari panemu-panemu kultural marang orgasme, kaya ta kapitayan tmenawa orgasme lan kerep orané utawa konsistèn apa orané wigati utawa ora ana sangkut pauté kanggo maremé wong ing sawiji ubungan sèksualé, lan téyori-téyori bab fungsi-fungsi biologis lan evolutionèré orgasme
Orgasme ing kéwan uwis disinaoni kanthi ora pati signifikan tinimbangé orgasmené manungsa, nanging panlitèn bab subyèk iki mau isih tetep ana.
Sujarah Jagad Raya Manut téyori "Big Bang" (Jeblugan Gedhé), dadi punjering dumadiné jagad semesta iki
Téyori Big Bang ya iku téyori sing bisa ditampa kanthi ilmiah kanggo nerangaké dumadiné jagad alam samesta
Téyori iki uniné ya iku: Alam semesta kacipta udakara 15.000.000.000 taun kapungkur, ya iku kadadéan njeblugé atom prima utawa atom awal (Primeval Atom)
Jeblugan iku gedhé banget lan dahsyat sing njalari muncraté kabèh isi (Materi lan ènergi) atom prima iku ing sadéngah arah
NKanthi dhasar téyori Big Bang iku, para ahli saiki wis padha khasil ngreka ulang dumadiné alam semesta saka wektu lan wektu
Diwiwiti saka kadadéan Big Bang nganti tekan saiki malah bisa dikira kepriyé wujud alam semesta iku ing abad-abad samengko, contoné nèk Galaksi Bimasakti "(Milkyway)" panggonané awaké dhéwé lan galaksi tangga paling cedhak ya iku Galaksi Andromeda iku padha nyedhaki lan samengko bisa tabrakan
Gambar Big Bang 1 ----> Gambar Big Bang 2 Prosès dumadiné alam semesta
Sawisé jeblugan gedhé "(big Bang)" mau, banjur ana prahara alam semesta "(cosmic cataclysm)'
Alam semesta dikebaki bal-bal geni sing panas lan padhet
Seka bal-bal geni ini banjur mawujud partikel-partikel dhasar lan mot-motan ènèrgi
Saka mot-motan ènergi mau banjur mawujud daya tenaga ing alam semesta
Daya kakuwatan alam sing dikira pisanan kawujud ya iku daya gravitasi, banjur daya nuklir sarta daya èlèktromagnètis
Partikel-partikel dhasar ya iku èlèktron, foton, "neutron", lan liya-liyané padha tubrukan kanggo sabanjuré agawé proton lan neutron
Sawasé mangsa iku sapérangan gedhé ènergi isih awujud radhiasi (pletikan-pletikan cahya saka bal-bal geni)
Alam semesta sansaya melar lan alon-alon wiwit adhem
Ing mangsa iki, inti atom hidrogén, hèlium, lan litium wiwit mawujud
Sabanjuré, alam semesta wiwit lumebu ing mangsa nalika suhu sing atis banget saéngga partikel-partikel èlèktron sing ngemot partikel-partikel èlèktron bisa sesambungan lan nyawiji karo inti-inti atom hidrogén lan hèlium sing pamotan postif lan banjur dadi atom-atom sing nétral
Amarga alam semesta sansaya gedhé, padheté kalong lan suhuné sansaya adhem
Prosès pangembangan alam semesta terus kaladuk kanthi banter banget
Daya gravitasi agawé tingkat kepdhaetan gas-gas sing kawujudaké amarga "Big Bang"
Saéngga, kacipta gumpalan-gumpalan awan gas
Nalika gumpalan gas mau sansaya padhet, intiné gumpalan gas mau uga tambah padhet matikel-tikel kanthi suhu sing uga terus tambah panas nganti titi wanciné murub lan dadi cikal bakalé bintang
Nalika kabèh kantong-kantong gas uga ing prosès sing kaya mangkono mula grombola bintang-bintan enom iki ngumpul dadi gugusan bintang (galaksi)
Kabèh prosès mau, saka "Big-Bang" nganti dumadiné galaksi lumaku milyaran taun
Kaya déné dumadiné bintang-bintang liya, bintangé Bumi, ya iku Srengéngé uga dumadi saka gumpalan utawa kantong pedhut gas
Gumpalan mau wujudé kaya piring lan kumléyang mubeng-mubeng
Ing pérangan tengah wiwit padhet lan tambah panas nganti murub dadi bintang
Sauntara materi sisa ing saubengé padha tubrukan, nyawiji, lan dadi prongkolan sing banjur dadi planit, bulan-bulan, lan as†éroid
Bumi, sing saka prongkolan cilik materi mau, dadi planit nomer telu.
Kanthi suhu sing rada adhem, planit iki bisa kanggo urip makluk urip
Panyengkuyung Téyori Big Bang
Téyori Big Bang iki dipratélakaké déning Georges Lemaitre ing taun 1927
Dhèwèké iku pandhita kang uga ahli matematika saka Bèlgi
Mataun-taun kapungkur, Edwin Hubble neteapaké téyori yèn: Galaksi-galaksi ing alam s emesta iki kaboh obah ngadohi punjering alam semesta kanthi rikat banget utawa bisa kapratélakaké yèn alam semesta iki ngrembaka ing sadéngah arah
Apa sing dipratélakaké Hubble iki nguwataké téyori Big Bang-é Lemaitre
Téyori Big Bang uga nduga yèn jeblugan Big Bang wis ninggal wekas cahya radhiasi ("background radiation") lan ing taun 1964, Arzo Penzias lan Robert Wilson kasil nemu radhiasi pisanan iki, presis kaya sing diprakirakaké ing téyori Big Bang
Sawusé Big Bang nganti 300.000 taun sabubaré, wujud matèri isih wujud gas
Seka grumbulan-grumbulan gas iki banjur mawujud bintang-bintang kang gedhé nanging uripé cekak amarga banjur njeblug (supernova)
Sawisé jeblugan mau, gas-gas nggumpal manèh, dadi padhet, banjur murub lan mawujud bintang-bintang manèh sing luwih cilik, njeblug manèh, ngono mau wola-wali nganti mawujud materi-materi abot ing inti bintang-bintang sing njeblug
Materi-materi padhet iku sing banjur nggawé samubarang ing alam semesta kaya saiki iki, saka bintang, planit, nganti raga manungsa
Dadi, materi-materi padhet digawé ing njero inti bintang liwat prosès fusi nuklir (paleburan/manunggaling materi nuklir) lan diwiwiti saka materi-materi ènthèng kaya ta hidrogen lan helium
Déné materi-materi sing luwih abot kaya déné karbon, oksigèn, nitrogen lan uga wesi kagawé ing njero inti bintang amarga pancèn suhu lan tekanané luwih murakabi
Materi-materi iki kontal ing njaba akasa nalika lintang-lintang iku njeblug.
Galaksi Galaksi iku kumpulan utawa gugusan saka yutan lintang, uga kalebu awu kosmis, gas-gas lan unsur peteng kang nyawiji amarga anané gaya gravitasi antara benda-benda akasa iku
Saben galaksi duwé ukuran kang béda wiwit galaksi kang cilik (kerdil) kang ketata saka sepuluh yuta lintang nganti galaksi-galaksi raseksa kang duwé èwon malah milyaran lintang
Wujud-wujud galaksi-galaksi uga béda-béda, ana kang wiujudé spiral, elip uga ana kang wujudé ora karuwan.
Wibisana Gunawan Wibisana iya Raden Kunta Wibisana iku putrané Dèwi Sukesi lan Begawan Wisrawa kang wuragil
Déné urutané: Rahwana (Dasamuka), Kumbakarna, Dèwi Sarpakenaka, lan Wibisana
Wujudé wayang, satriya bagus
Wataké utama, awit panjanmana (panjalmané) Wisnu Anjali utawa Wisnu Kawicaksanan, ya iku kerabaté Bathara Wisnu kang nyangkul jejibahan rumeksa katentremaning jagad, sarana manjalma ana ragané pandhita
Mula sing sapa kapanjalman Wisnu Anjali, wataké suci lair batin, adoh saka laku dur angkara
Kasatriyané ana ing Singgelapura iya Kunthara.awan Wibisana
Ing gagrag asliné, jenengé Vibishana
Garwané Wibisana, widodari kahyangan kang sesilih Dèwi Triwati
Peputra loro, ya iku: Wibisana satriya luhur ing budi
Panggalihé jujur lan adil
Marang para kadang, Wibisana kaduk tresna
Awit saking tresnané marang kadang, Wibisana tansah rumeksa marang Dasamuka, murih bisa widada jumeneng nata ing Alengka
Mula saben ana klèruné tumindak Dasamuka, Wibisana ora wigih-wigih ngèlingaké, luwih-luwih yèn kadangé wreda nganti ninggal kautaman lan keadilan Wibisana lan Rama
Nalika Dasamuka ndhusta Dèwi Sinta garwané Radèn Rama Reghawa (wektu iku isih mantèn anyar lan durung jumeneng nata), ora ndadèkaké panujuning penggalihé Wibisana, awit tumindak iku ora opasisirs mungguhing ratu gung binathara, lan bisa dadi dhadhakané perang kang mahanani rusaking para kawula lan nagara
Mula wola-wali Wibisana tansah ngaturi pamrayoga supaya Rekyan Sinta dikonduraké ana astané Rama Reghawa
Manawa Dasamuka rumangsa lingsem utawa rumangsa ewuh-aya arep mbalèkaké dhéwé, Wibisana saguh minangka duta kanggo ngunduraké garwané Rama mau
Nanging kabèh aturé Wibisana sing akèh-akèh mau babar pisan ora dipaèlu déning Dasamuka
malah aturé iku ndadèkaké dukané Prabu Dasamuka
Disengguh dadi satriya sing wedi ing getih
Amarga Dasamuka rumangsa yèn bakal bisa ngembari kridhané Rama Reghawa sawadyabalané
Wusanané, Wibisa banjur dikepruk kecohan nganti ora ènget purwa duksina
Dasamuka nuli paring dhawuh karo buta prajineman supaya anggané Wibisana dibuwang ana tepining samodra
Ringkesé carita, Wibisana kang nglumpruk tanpa daya iku ditulungi lan diusadani déning Anoman iya Senggana kang nalika iku nuju dadi duta ana Alengka
Wibisana banjur didhèrèkaké suwita ana ngarsané Prabu Rama ing nagari Pancawati
Pasuwitané ditampa kanthi becik, Kanthi mangkono Wibisana banjur mbalik tingal ngiloni Rama nglawan Dasamuka
Amarga Prastawa iki, Wibisana uga banjur sinebut Arya Balik
Sajeroning dumadi perang Giriantara (perangé Alengka mungsuh nagara Pancawati), akèh iguh pratikel lan bantuwané Wibisana marang Prabu Rama sawadyabalané, nganti akiré Alengka klakon bedhah lan Dasamuka pralaya
Sawisé Dasamuka sirna, Alengka banjur kawengku déning Wibisana didadèkaké siji karo kasatriyan Singgelapura
Anggoné jumeneng nata, Wibisana ora suwé.
Dhèwèké banjur madeg pandhita
Kalenggahan nata diparingaké marang putrané Denthawilukrama kang sawisé jumeneng nata jejuluk Prabu Bisawarna.
GFDL Lisensi Dokumentasi Bebas GPL (GNU FDL) kang nganggo basa Inggris yaiku kang ngiket kanthi hukum
Terjemahan edisi basa Jawa iki dikarepaké bisa mbiantu pinuturan Basa Jawa luwih paham bab Lisensi Dokumentasi Bebas GPL (GNU FDL).' Versi 1.2, November 2002 Tujuan lisensi iki sapisan, kanggo nggawé manual, buku pedoman, utawa dhokumèn bébas fungsional lan migunani, minangka jaminan bahwa sapa baé kanthi bébas bisa lan éntuk nyalin lan nyebaraké, kang wis nganggo owah-owahan utawa uga kang isih asli, kanthi komersil utawa
kang isih asli, kanthi komersil utawa non komersil
Kaping pindone, lisensi iki kanggo nglindhungi penulis lan penerbit saka owah-owahan tulisan kang kurang bertanggungjawab.
Burisrawa Miturut layang Mahabharata, Burisrawa iku saluguné putrané Prabu Sommadatta ing nagara Baliha
Nanging yèn miturut pakem padhalangan, Burisrawa iku putrané Prabu Salya (Salyapati), ratu ing Mandaraka klawan Endang Pujawati iya Setyawati lan duwe sedulur lima nganti enem
Déné urutané mangkéné: Raden Burisrawa iku praupané awujud raseksa awit nurun eyangé Begawan Bagaspati, kang ora liya pendhita raseksa
Amarga isin pinaringan wujud raseksa mula Burisrawa yasa papan mau tunutupan kere lan Burisrawa singidan ing mburine
Burisrawa sinebut uga satriya ing Madyapura
Sanajan kalebu satriya nanging tindak-tanduké kasar lan dhemen ngguyu
Jumbuh klawan wujudé sing setengah yaksa kanthi rambut gimbal diudhal-udhal, Burisrawa seneng nguja kesenengané, golèk menangé dhéwé, dhemen gawé gendra
Nanging bawané anak ratu apa manèh kecaket karo Prabu Baladéwa lan adipati Karna, ora ana wong sing wani nyaruwé marang kabèh tumindaké Burisrawa
Burisrawa kayungyun banget marang Dèwi Wara Sumbadra wiwit nalika Wara Sumbadra isih kenya nganti tumekané dadi garwané Arjuna lan malah kepara wis peputra Abimanyu barang, gandrungé Burisrawa marang Sang Dèwi ora tau mendha
Burisrawa iya banget sengit nginggit-inggit marang Setyaki, amarga nalika nglamar Dèwi Wara Sembadra ing Dwarawati, Burisrawa tau diajar Setyaki ing alun-alun nganti lémpé-lémpé, kamangka Burisrawa wis nyandhang cara temantén
Ya wiwit iku Burisrawa sengit kepati klawan Setyaki
Ing lakon Sembadra Larung, Burisrawa dicaritakaké minta sraya marang Bathari Durga ing pasétran Gandamayin iya Dhandangmangoré supaya bisa sapatemon karo Sumbadra
Bathari Durga ngendikani, yèn Burisrawa bisa sapatemon karo Sumbadra, nanging ora bisa gepokan salira
Nalika semana Arjuna pinuju grogol (mbebedhag kidang ing alas Winangsraya
Kanthi ancas nedya pepasihan (cumbana) karo Sumbadra, Burisrawa njujug taman Maduganda, taman keputrén ing kasatriyan Madukara
Kanthi tetembungan manis manuhara, Burisrawa njaluk usadaning lara asmara marang Sumbadra
Amarga Sang Dèwi ora kersa nglanggati, Burisrawa banjur ngunus kerisé
Dewi Sumbadra diagar-agari keris, nanging tetep puguh ora gelem nuruti kekarepané Burisrawa
Kerisé sing diagar-agaraké iku malah banjur ditubruk wani déning Dèwi Sumbadra saéngga sirna margalayu
Jroné ora mobah lan ora mosik, ana aloké emban kang tumeka papan kono
Burisrawa gagé lumayu nggendring ninggal taman, lumebu ing tengah alas
Kasatriyan Madukara dadi gègèr sawisé para emban nyumurupi kunarpan Dèwi Sumbadra
Saka pamrayogané Prabu Kresna, Dèwi Sumbadra banjur dilarung ana Bengawan Gangga (Swilugangga), kanthi rineksa Gathutkaca saka gegana
Wusanané layoné Sumbadra diuripaké Antareja kang jumedhul saka Saptapratala nedya ngupadi sudhermané
Gathotkaca ngira yèn Antareja iku kang njalari patiné Dèwi Wara sumbadra
Tanpa ditakoni terus ditimblis saka dirgantara
Sabanjuré leloroné dipisah déning Wara Sumbadra
Sang Dèwi banjur nyritakaké lelakoné kang sanyatané
Ya amarga lelakon iki, Antareja banjur bisa kepanggih marang ramané, ya iku Raden Bratasena iya Werkudara
Ing lakon Kresna Duta, Burisrawa marani Setyaki sing lungguh ngedangkrang sila tumpang ing dhuwur kréta Jaladara
Setyaki ditawani ombèn-ombèn utawa inuman tuak waragan
Karepé mono yèn Setyaki gelem ngombé terus mendem, Burisrawa nedya males ukum
Setyaki bakal genti diajar ana alun-alun Astina
Nanging Setyaki ora gelem mèlu ngombé, kanthi pawadan wedi yèn ketagihan
Amarga Burisrawa pijer nawani inuman tuak waragan, Setyaki jéngkél
Gendul isi inuman tuak disaut banjur dikeprukaké ing sirahé Burisrawa
Burisrawa nesu banget, satemah dadi bandayuda
Lagi ramé-raméné adu jotos, dumadakan wadyabala srayané Prabu Duryudana ngebyuk nedya ngranjab Setyaki
Setyaki lumajar nggendring lumebu kedhaton, nusul ingkang raka Sang Prabu Kresna kang lagi pirembugan parang Prabu Duryudana dalah para sesepuh Astina
Amarga Prabu Kresna anggoné dadi duta ora klakon ngeluk panggalihé Prabu Duryudana kang atos lan wangkot iku, satemah bakal dadi perang gedhé sinebut perang Baratayuda Jayabinangun
Dina kang kaping patbelas, Burisrawa maju ing paprangan, ditandhingi Setyaki
Nalika iku Mahasénapati Kurawa isih diasta Pandhita Durna
Bawané kalah gedhé dhuwur, kalah sentosa, Setyaki bisa dipikut déning Burisrawa
Setyaki banjur dibanting sakayangé, nuli kinakahan
Setyaki ora bisa bangga manèh
Burisrawa banjur ngunus candrasa
Nalika candrasa arep ditamakaké ing anggané Setyaki, dumadakan bahu-tangané sing tengen Burisrawa "timpal alias tugel thel ketaman jemparing Nagabandha
Panah Nagabandha iku panahé Setyaki
Déné sing namani panah mau Arjuna awit saka iguh pertikelé Prabu Kresna
Rumangsa uwal saka kakahané Burisrawa, Setyaki gagé ngadeg nyat, terus nyadhak candrasa duwèké Burisrawa banjur ditamakaké ana janggané Burisrawa saéngga tigas pancing, mustakané gumlundhung ing bantala
Burisrawa sirna margalayu ana paprangan Tegal Kurusetra
Mula lakon patiné Burisrawa iku uga banjur karan lakon "Timpalan".
Wayang gedhog Ing basa Jawa kuna, "gedhog" tegesé jaran
"Gedhogan" tegesé kandhang jaran
Nanging ana uga kang maknani "gedhog" saka thuthukane dhalang ing wadhah wayang sing munine "dhog dhog dhog"
Banjur apa sesambungane karo jaran? Wayang gedhog asring nganggo lakon Carita Panji
Ing lakon iki pangeran-pangeranne nganggo jeneng "Kudha", kaya ta Kudha Wanengpati
Ing jaman Kasultanan Demak, ana wayang gedhog kang nganggo lakon wayang purwa
Ana uga kang nganggo carita kethoprak, kaya ta Damarwulan
Wangune wayang gedhog kaya wayang kulit
Wayang iki digawé saka kulit kanthi tatahan satriya sabrangan
Bedane manèh, ing kéné mung ana patang macem praupan
Rupa kaya raseksa lan wanara ora ana
Praba lan topong uga ora ana.
Wayang klithik Wayang klithik sinebut uga Wayang Krucil yaiku wayang kang digawè saka kayu, kang wujudè padha karo wayang kulit
Wayang iki duwé ciri khas yaiku yèn ta ditanggap ora nganggo gedhebog tancepané nanging nganggo kayu kang wis dibolong-bolongi
Carita kang kerep ditanggapkè yaiku nyaritakakè Damarwulan lan Majapait
Wayang iki campurane wayang golèk lan wayang kulit
Praupané kaya wayang kulit nanging digawé saka kayu
Amarga saka kayu, awaké wayang tanpa cempurit
Pagelarane ora nganggo kelir/layar
Debog kanggo tancepan diganti nganggo kayu kang wis dibolongi, jenenge "slanggan"
Wayang iki wis arang digelar.
Nakula Nakula iku paraga Mahabharata
Nakula tegesé ‘’bisa nguwasabi awake dhéwé’’
Ing pedhalangan, nalika isih enom Nakula nganggo jeneng Pinten
Pinten iku sejatine jeneng tuwuhan kang godhonge bisa kanggo obat
Kaya jenenge, Nakula lantip ing usada amarga tinitisan Batara Aswi, dewane tabib
Satriya iki salah sijiné Pandhawa lan nduwé kembaran kang jenenge Sadewa
Béda karo Yudhistira, Werkudara, lan Janaka, Nakula lan Sadewa iki lair saka Dewi Madrim
Nalika Pandhu palastra, Dewi Madrim bela pati lan kembar iki lair saka wetengé kang suwek déning keris
Raden Nakula iku satriya kembar kemanikan
Sedulur kembare aran Raden Sadewa iya Sahadewa
Sekarone putrane nata ing Astina, Prabu Pandhudewanata, lan mijil saka garwa Dewi Madrim, kadang enome Raden narasoma iya Prabu Salya nata ing Mandaraka.Ing Mahabharata, Nakula tegesé ‘’bisa nguwasabi awake dhéwé’’
Ing pedhalangan, nalika isih padha cilik-cilik, Nakula iku arane Pinten, lan kembarane Sadewa aran Tangsen
Pinten iku sejatine jeneng tuwuhan kanmg godhonge bisa kanggo obat, Kaya jenenge, Nakula lan sadewa lantip ing babagan usada amraga satriya sakloron iku titise déwa kembar, Bathara Aswan lan Aswin, dewane tabib
Satriya sakembaran iku kalebu sadulur nunggal rama seje ibu yèn karo Prabu Puntadewa, Werkudara lan Arjuna
Lan satriya lima mau kawentar kanthi aran Pandhawa
Kekarone setya lan bekti banget marang para kadhang sepuhe, sanadyan seje ibu
Prabu Puntadewa, Werkudara, lan Arjuna mijil saka ibu Dewi Kunthi
Nalika dumadine perang baratayuda, Prabu salya mèlu Kurawa
Siji mbaka siji senopati Kurawa padha palastra
Nganthi Prabu Salya piyambak sabanjuré nyarirani pribadi dadi senopati agung
Jalaran Prabu salya iku iya isih marasepuhe Prabu Duryudana, nata Astina
Nalika mireng yèn kang madeg senopati agung Prabu salya, para Pandhawa padha bingung
nanging botohe Pandhawa sing sugih pratikel, Prabu Kresna banjur dhawuh marang Nakula lan Sadewa supaya marak ing ngarsane Prabu salya, api-api nyuwun dipateni baé
Mesthi baé Prabu Salya ora mentala matèni perunane iku
Malah banjur atine rumangsa keranta-ranta amarga kelingan amarng adhine (Dewi Madrimm) kang wis sedha bela pati marang Pandhu lan ninggali bayi kembar kang isih abang, ya iku Pinten lan tangsen iku
Mung amarga saka beciking pakartine Dewi Kunthi, bayi kembar iku nadyan dudu putrane dhéwé tetep digula wentah kanthi kebak rasa tresna asih tanprabedha karo anaké dhéwé
Sajeroning bathine, satemene Prabu salya luwih tresna lan abot marang para Pandhawa iku ketimbang marang mantune
Lan saliyané trenyuh bareng ndeleng Nakula-Sadewa, Prabu Salya uga banjur kelingan marang marasepuhe, Begawan Bagaspati sing sedane amarga saka pakartine Sang Prabu Salya duk isih enome